મૃતક સફાઇ કામદાર રણજીત રામજીભાઇ સાગઠિયાને ત્રણ પુત્રી અને એક પુત્ર છે. પરિવારના મોભીને ગુમાવતા પત્ની અને પુત્ર નોધારા બની ગયા છે. ટીપરવાનના કોન્ટ્રાક્ટરના માણસોની બેદરકારીથી સફાઇ કામદારનો જીવ ગયો છે તેવા રોષ સાથે વાલ્મીકિ સમાજના આગેવાનો રોષે ભરાયા હતા. જ્યા સુધી મનપા તરફથી કોઇ સહાનુભૂતિ નહીં મળે ત્યાં સુધી અંતિમવિધિ કરવામા નહીં આવે તેવો અડગ નિર્ણય લેવાયા બાદ મ્યુનિ. કમિશનર અને વાલ્મીકિ સમાજના આગેવાનો વચ્ચે મીટીંગ મળી હતી. જેમા મ્યુનિ. કમિશનર બંછાનીધિ પાનીએ મૃતકના પરિવારજનો પ્રત્યે પુરતી સહાનૂભુતિ વ્યક્ત કરીને કહ્યુ હતુ કે, મનપાના કાયદા મુજબ જે કંઇ પણ કરી શકાશે તે કરીશુ જ. મૃતકના વારસદારોને નોકરી અને જરૂર પડ્યે તો આવાસ યોજનામાં ક્વાર્ટર આપવાનું પણ વિચારાશે.